
Alla määriteltyjen ja kuvattujen kategorioiden ja kriteereiden mukaiset julkisen sektorin organisaatiot ovat oikeutettuja osallistumaan valtionhallintoa varten suunniteltuihin Microsoftin volyymikäyttöoikeusohjelmiin (”hyväksytyt organisaatiot”). ”Hyväksytty organisaatio” tarkoittaa mitä tahansa voittoa tavoittelematonta organisaatiota, joka lukeutuu johonkin seuraavista ryhmistä: 
	Ryhmät

	A. Ylikansallinen
	Kaikki organisaatiot ja instituutiot, joilla on selvä säätelevä tai lainsäädännöllinen rooli useissa valtioissa.

	B. Kansallinen/osavaltiollinen
	Kaikki valtionhallinnon organisaatiot ja instituutiot, joita hallitaan kansallisella tai osavaltion tasolla ja joilla on mandaatti hallita kansallisvaltiota tai maata. Näihin sisältyvät parlamentin elimet ja oikeuselimet, joilla on valtuudet määrätä oikeussäännöksistä.

	C. Alueellinen/valtiollinen/maakunnallinen
	Valtionhallinnon keskitaso, joka ei kata koko maata mutta jonka toimivaltaan kuuluu useita paikallishallinnon alueita. Näihin sisältyvät (1) kaikki valtionhallinnon organisaatiot ja instituutiot, joita hallitaan kansallisella tai alueellisella tasolla muun muassa alueellisesti, osavaltioittain, kunnittain, maakunnittain tai lääneittäin, sekä (2) kaikki laitokset, parlamentin elimet, säätelevät viranomaiset ja oikeuselimet, joilla on valtuudet määrätä oikeussäännöksistä kyseisellä alueella tai kyseisessä osavaltiossa, kunnassa, maakunnassa tai läänissä.

	D. Paikallinen/kunnallinen
	Valtionhallinnon ja siihen liittyvän hallinnon alin taso. Tähän sisältyvät kaikki valtionhallinnon organisaatiot ja instituutiot, joita hallitaan esimerkiksi kaupungin, kunnan, kylän tai muun yhteisön tasolla (esimerkiksi virkistystoimi, jätehuolto, pelastustoimi, paikallisten palvelujen hallinta ja joidenkin kansallisten palvelujen toteutus).

	E. Terveydenhuolto
	Kaikki valtionhallinnon organisaatiot ja instituutiot, jotka tuottavat terveydenhuoltopalveluja, määräävät kansallisvaltion tai maan terveydenhuoltokäytännöistä, myöntävät rahoitusta terveydenhuoltopalveluille tai joilla on terveydenhuoltopalveluja säätelevä rooli.

	F. Muut valtionhallinnon organisaatiot
	Kaikki organisaatiot, jotka ovat kansainvälisesti tunnustetun kansallisvaltion valtionhallinnon yksinomaisessa alaisuudessa ja viimekädessä sen hallinnassa.
Kaikki organisaatiot, jotka on lainsäädännön nojalla luotu jotakin julkista tehtävää varten, siten kuin on kuvattu asianomaisessa valtuutuslaissa tai organisaation yhtiöjärjestyksessä tai tavoitteissa (esimerkkejä ovat lautakunnat, kunnallishallinto, valtion tutkimuslaitokset). 


Jos organisaatio täyttää jonkin edellä mainitun ryhmän vaatimukset, mutta sen toiminta on voittoa tavoittelevaa, organisaation kelpoisuus hyväksytyksi organisaatioksi ratkaistaan seuraavien ylimääräisten kriteerien perusteella:
1. Menevätkö tuotot/voitot yksinomaan valtionhallinnolle (vai myös yksityisille osakkeenomistajille)?
2. Onko kyseinen organisaatio vapautettu yritysverosta?
3. Saako organisaatio rahoituksestaan yli 50 % valtionhallinnolta (eli muodostuuko alle 50 % rahoituksesta kaupallisesta toiminnasta)?
Jos vastaus kaikkiin näihin kysymyksiin on kyllä, organisaatio kelpaa hyväksytyksi organisaatioksi. Jos vastaus yhteenkin näistä kysymyksistä on ei, organisaatio ei kelpaa hyväksytyksi organisaatioksi. Yleensä valtiohallinnon yhtiöt, valtion omistamat yritykset ja valtionhallinnon organisaatiot (olivatpa ne kaupparekisterissä tai eivät), jotka harjoittavat kaupallista toimintaa (esimerkiksi viestintä-, rahoitus- tai kuljetustoimintaa), eivät kelpaa hyväksytyksi organisaatioksi.
Jos maan valtionhallinto julkaisee luetteloa julkisen sektorin organisaatioista, myös tällaisten organisaatioiden on täytettävä tämän määrityksen kriteerit kelvatakseen hyväksytyiksi organisaatioiksi.
Mikäli organisaatio lakkaa täyttämästä hyväksytyn valtionhallinnon yksikön kelpoisuusehdot allekirjoitettuaan käyttöoikeussopimuksen, organisaatio saa edelleen käyttää kopioita tuotteista, joihin on hankkinut käyttöoikeudet, mutta organisaatio ei saa tehdä uusia Käyttöoikeustilauksia Microsoft Government License -ohjelmasta.
[bookmark: OLE_LINK1][bookmark: OLE_LINK2]Microsoft tarjoaa valtionhallinnon hinnoittelun siihen oikeutetuille julkisen sektorin organisaatioille (jotka on määritetty ja kuvattu edellä). Mahdollisten tietyssä volyymikäyttöoikeussopimuksessa olevien lisäoikeutusehtojen rajoissa oikeutetut organisaatiot ovat oikeutettuja saamaan (1) hintatason D Enterprise-, Enterprise Subscription-, Select- tai Select Plus -volyymikäyttöoikeusohjelmissa tai (2) muita alennuksia, jotka voivat olla saatavilla muissa Microsoftin volyymikäyttöoikeusohjelmissa.

